CELEX: 32021D1363
Language: ro
Date: 2021-07-08 00:00:00
Title: Decizia (UE) 2021/1363 a Comisiei din 8 iulie 2021 de autorizare a Finlandei să aplice o prelungire a anumitor perioade specificate la articolele 2, 16 și 17 din Regulamentul (UE) 2021/267 al Parlamentului European și al Consiliului [notificată cu numărul C(2021) 4976] (Numai textul în limba engleză este autentic)

16.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 293/22
               
            
         DECIZIA (UE) 2021/1363 A COMISIEI
         din 8 iulie 2021
         de autorizare a Finlandei să aplice o prelungire a anumitor perioade specificate la articolele 2, 16 și 17 din Regulamentul (UE) 2021/267 al Parlamentului European și al Consiliului
         
            
               [notificată cu numărul C(2021) 4976]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2021/267 al Parlamentului European și al Consiliului din 16 februarie 2021 de stabilire a unor măsuri specifice și temporare, în contextul persistenței crizei provocate de pandemia de COVID-19, privind reînnoirea sau prelungirea anumitor certificate, licențe, permise și autorizații, amânarea anumitor controale periodice și formări periodice în anumite domenii ale legislației din sectorul transporturilor și prelungirea anumitor perioade menționate în Regulamentul (UE) 2020/698 (1), și în special articolul 2 alineatul (8), articolul 9 alineatul (4), articolul 10 alineatul (4), articolul 11 alineatul (4), articolul 12 alineatul (5), articolul 16 alineatul (4) și articolul 17 alineatul (4),
         întrucât:
         
                     (1)
                  
                  
                     Articolul 2 alineatul (1) din Regulamentul (UE) 2021/267 prelungește termenele pentru finalizarea de către deținătorul unui certificat de competență profesională (CCP) a formării periodice care altfel ar fi expirat sau ar urma să expire în perioada 1 septembrie 2020-30 iunie 2021. Articolul 2 alineatul (3) din respectivul regulament prelungește valabilitatea înscrierii corespunzătoare a codului armonizat nr. 95 al Uniunii.
                  
               
                     (2)
                  
                  
                     Articolul 2 alineatul (5) din Regulamentul (UE) 2021/267 prelungește valabilitatea cărților de calificare a conducătorului auto menționate în anexa II la Directiva 2003/59/CE a Parlamentului European și a Consiliului (2), care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (3)
                  
                  
                     Articolul 9 alineatul (1) din Regulamentul (UE) 2021/267 prelungește termenele pentru reînnoirea certificatelor unice de siguranță menționate la articolul 10 alineatul (13) din Directiva (UE) 2016/798 a Parlamentului European și a Consiliului (3), care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (4)
                  
                  
                     Articolul 9 alineatul (2) din Regulamentul (UE) 2021/267 prelungește valabilitatea autorizațiilor de siguranță menționate la articolul 12 alineatul (2) din Directiva (UE) 2016/798, care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (5)
                  
                  
                     Articolul 10 alineatul (1) din Regulamentul (UE) 2021/267 prelungește termenele pentru reînnoirea certificatelor de siguranță menționate la articolul 10 alineatul (5) din Directiva 2004/49/CE a Parlamentului European și a Consiliului (4), care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (6)
                  
                  
                     Articolul 10 alineatul (2) din Regulamentul (UE) 2021/267 prelungește termenele pentru reînnoirea autorizațiilor de siguranță menționate la articolul 11 alineatul (2) din Directiva 2004/49/CE, care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (7)
                  
                  
                     Articolul 11 alineatul (1) din Regulamentul (UE) 2021/267 prelungește valabilitatea permiselor de conducere care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (8)
                  
                  
                     Articolul 11 alineatul (2) din Regulamentul (UE) 2021/267 prelungește termenele pentru finalizarea, de către titularul unui permis de mecanic de locomotivă, a verificărilor periodice care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (9)
                  
                  
                     Articolul 12 alineatul (1) din Regulamentul (UE) 2021/267 prelungește termenele pentru realizarea revizuirii la intervale periodice care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (10)
                  
                  
                     Articolul 12 alineatul (2) din Regulamentul (UE) 2021/267 prelungește valabilitatea licențelor temporare care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (11)
                  
                  
                     Articolul 16 alineatul (1) din Regulamentul (UE) 2021/267 prelungește termenele pentru efectuarea revizuirii periodice a evaluărilor securității instalațiilor portuare care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (12)
                  
                  
                     Articolul 16 alineatul (2) din Regulamentul (UE) 2021/267 prelungește termenele de 18 luni pentru desfășurarea diferitelor tipuri de exerciții menționate la punctele 13.7 și 18.6 din partea B a anexei III la Regulamentul (CE) nr. 725/2004 al Parlamentului European și al Consiliului (5), care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (13)
                  
                  
                     Articolul 17 alineatul (1) din Regulamentul (UE) 2021/267 prelungește termenele pentru revizuirea evaluărilor securității portuare și a planurilor de securitate portuară care altfel ar fi expirat sau ar urma să expire în perioada 1 septembrie 2020-30 iunie 2021.
                  
               
                     (14)
                  
                  
                     Articolul 17 alineatul (2) din Regulamentul (UE) 2021/267 prelungește termenele de 18 luni pentru desfășurarea exercițiilor de pregătire care altfel ar fi expirat sau care ar urma să expire în perioada 1 septembrie 2020-30 iunie 2021.
                  
               
                     (15)
                  
                  
                     Prin scrisoarea din 27 mai 2021, Finlanda a prezentat o cerere motivată pentru autorizarea aplicării de prelungiri ale anumitor perioade și termene specificate la articolul 2 alineatele (1), (3) și (5), articolul 9 alineatele (1) și (2), articolul 10 alineatele (1) și (2), articolul 11 alineatele (1) și (2), articolul 12 alineatele (1) și (2), articolul 16 alineatele (1) și (2), precum și la articolul 17 alineatele (1) și (2) din Regulamentul (UE) 2021/267. La 1, 7, 10 și 14 iunie 2021, Finlanda a furnizat informații suplimentare în sprijinul cererii sale.
                  
               
                     (16)
                  
                  
                     Prin intermediul cererii sale motivate, Finlanda solicită, în primul rând, autorizarea de a aplica o prelungire cu patru luni a perioadelor cuprinse între 1 septembrie 2020 și 30 iunie 2021, specificate la articolul 2 alineatul (1) din Regulamentul (UE) 2021/267, în sensul dispoziției respective și al articolului 2 alineatul (3), la articolul 2 alineatul (5), la articolul 9 alineatele (1) și (2), la articolul 10 alineatele (1) și (2), la articolul 11 alineatele (1) și (2), la articolul 12 alineatele (1) și (2), la articolul 16 alineatele (1) și (2) și la articolul 17 alineatele (1) și (2) din regulamentul respectiv și, în al doilea rând, autorizarea de a aplica o prelungire cu patru luni a termenelor de 30 septembrie 2021 specificate la articolul 16 alineatele (1) și (2) și la articolul 17 alineatele (1) și (2) din regulamentul respectiv.
                  
               
                     (17)
                  
                  
                     Potrivit informațiilor furnizate de Finlanda, există riscul ca finalizarea formării periodice și certificarea acesteia, înscrierea codului armonizat nr. 95 al Uniunii și reînnoirea cărților de calificare a conducătorului auto în Finlanda, reînnoirea certificatelor unice de siguranță, reînnoirea autorizațiilor de siguranță, reînnoirea permiselor mecanicilor de locomotivă care conduc locomotive și trenuri, efectuarea controalelor periodice relevante, efectuarea revizuirilor la intervale periodice ale întreprinderilor feroviare, reînnoirea licențelor temporare ale întreprinderilor feroviare, efectuarea evaluărilor securității instalațiilor portuare, revizuirea evaluărilor securității portuare sau a planurilor de securitate portuară și desfășurarea exercițiilor de pregătire să rămână imposibil de realizat în Finlanda ulterior datei de 30 iunie 2021, din cauza măsurilor pe care le-a luat pentru a preveni sau a limita răspândirea COVID-19.
                  
               
                     (18)
                  
                  
                     În special, autoritățile din Finlanda consideră că situația epidemică nu poate fi prevăzută și că este posibil ca aceasta să se înrăutățească. Potrivit acestui stat membru, situația este încă instabilă, există diferențe de la o regiune la alta în ceea ce privește limitarea răspândirii epidemiei, iar ratele de infectare cu COVID-19 au înregistrat recent o creștere. Dacă situația epidemică s-ar înrăutăți brusc în Finlanda, acest lucru ar putea genera provocări în ceea ce privește reînnoirea sau prelungirea anumitor certificate, licențe și autorizații, precum și amânarea anumitor controale periodice și formări periodice.
                  
               
                     (19)
                  
                  
                     Potrivit informațiilor furnizate de Finlanda, în ceea ce privește articolul 2 din Regulamentul (UE) 2021/267, măsurile pe care le-a luat pentru a preveni sau a limita răspândirea COVID-19 au condus la restricții și la anularea cursurilor de formare periodice.
                  
               
                     (20)
                  
                  
                     În special, restricțiile privind adunările impuse de autoritățile finlandeze au avut și continuă să aibă efecte asupra organizării de formări periodice pentru conducătorii de autobuze și camioane. Au fost organizate formări periodice sub formă de învățare la distanță, în cadrul cărora profesorul și participanții se află în locuri diferite. Ca urmare a acestor restricții, oferta de formări periodice a fost limitată.
                  
               
                     (21)
                  
                  
                     În plus, conform informațiilor furnizate de Finlanda, numărul maxim de participanți permis la cursurile de formare a variat, în funcție de situația COVID-19, de la șase la 20 de persoane, șase fiind numărul de persoane permis în prezent. Astfel de restricții au contribuit, de asemenea, la limitarea numărului de formări periodice care au fost organizate recent. Potrivit Finlandei, mai multe organizații și companii care oferă formare periodică conducătorilor de autobuze și camioane au încetat să facă planuri pentru furnizarea de formări în perioada 2020-2021, deoarece s-a considerat că există riscul ca aceste formări să fie anulate. Prin urmare, se înregistrează întârzieri ale formărilor periodice care urmează să fie organizate.
                  
               
                     (22)
                  
                  
                     În plus, Finlanda se așteaptă la o creștere a cererii de formări periodice odată cu ridicarea restricțiilor, iar prelungirea de patru luni cerută ar permite furnizorilor de servicii de formare să își adapteze operațiunile. Pe măsură ce situația provocată de pandemia de COVID-19 se îmbunătățește încet, se preconizează că volumul transporturilor va crește considerabil, fiind necesar în același timp să se finalizeze formările periodice care au fost amânate. Potrivit Finlandei, întreprinderile vor trebui să coordoneze acest lucru într-un mod care să nu pună în pericol securitatea aprovizionării sau traficul de pasageri, iar acest lucru necesită timp.
                  
               
                     (23)
                  
                  
                     Pe baza informațiilor furnizate de Finlanda, prelungirea cerută a perioadelor de referință prevăzute la articolul 2 alineatul (1), în sensul acestei dispoziții și al articolului 2 alineatul (3) din Regulamentul (UE) 2021/267, și la articolul 2 alineatul (5) din regulamentul menționat se referă numai la o perioadă de referință cuprinsă între 1 iulie 2021 și 31 octombrie 2021, care acoperă doar un număr limitat de conducători auto profesioniști. În plus, majoritatea conducătorilor auto care vor beneficia de o astfel de perioadă de valabilitate prelungită au finalizat deja o formare periodică cel puțin o dată, dovedindu-și astfel aptitudinile și competențele. În plus, prelungirea cerută vizează o perioadă relativ scurtă și se referă numai la perioada de referință stabilită în Regulamentul (UE) 2021/267, nu la valabilitatea documentelor în cauză. Prin urmare, prelungirile cerute nu ar trebui să genereze riscuri disproporționate în ceea ce privește siguranța și securitatea transporturilor.
                  
               
                     (24)
                  
                  
                     În ceea ce privește articolul 16 alineatele (1) și (2) și articolul 17 alineatele (1) și (2) din Regulamentul (UE) 2021/267, în legătură cu securitatea maritimă și portuară și în conformitate cu informațiile furnizate de Finlanda, măsurile pe care le-a luat pentru a limita răspândirea pandemiei de COVID-19 au afectat inspecțiile și formările periodice, fără însă a împiedica desfășurarea acestora.
                  
               
                     (25)
                  
                  
                     Pe baza informațiilor furnizate de statul membru respectiv, în cazul în care inspecțiile la fața locului nu au fost posibile, inspecțiile relevante au fost efectuate de la distanță. Cu toate acestea, porturile mai mici au adoptat, de la începutul pandemiei, un model de operațiuni în care toate vizitele în port sunt fie suspendate, fie numărul de oaspeți este strict limitat, permițând în același timp doar unul până la trei vizitatori. Cele mai mari porturi de marfă și de pasageri – situate la Helsinki, Turku și Hamina/Kotka – au adoptat un model în care personalul lor lucrează în două schimburi, cu scopul de a preveni transmiterea virusului. Astfel de măsuri conduc la limitări clare ale accesului în porturi, afectând, prin urmare, activități precum revizuirea evaluărilor securității instalațiilor portuare, revizuirea evaluărilor securității portuare și a planurilor de securitate portuară.
                  
               
                     (26)
                  
                  
                     De asemenea, în conformitate cu informațiile furnizate de Finlanda, pentru a asigura buna funcționare a porturilor, este vital ca membrii esențiali ai personalului din port să nu fie expuși virusului și să fie plasați în carantină. Anumite atribuții necesită prezența la locul de muncă, care nu poate fi asigurată dacă sunt expuși membri esențiali ai personalului. Prin urmare, măsurile de limitare a prezenței personalului critic prezintă dificultăți în ceea ce privește revizuirea evaluărilor securității instalațiilor portuare menționate anterior, a evaluărilor securității portuare și a planurilor de securitate portuară.
                  
               
                     (27)
                  
                  
                     În plus, în urma informațiilor transmise de autoritățile din Finlanda, exercițiile mai ample care sunt organizate de două ori pe an și care necesită participarea mai multor oficialități, cum ar fi Agenția finlandeză pentru transporturi și comunicații, serviciile vamale, poliția și serviciile de pompieri și salvare, au fost, de asemenea, suspendate din cauza măsurilor luate pentru a preveni răspândirea COVID-19. Deși este posibil să se planifice astfel de exerciții online, pregătirea pentru acestea și efectuarea exercițiului într-un port ar reprezenta un pericol semnificativ de expunere la virus, deoarece numărul persoanelor implicate este semnificativ ridicat. Potrivit statului membru, companiile cu operațiuni portuare tind să aibă un număr foarte redus de angajați, chiar dacă atribuțiile lor sunt extinse. În medie, companiile care gestionează traficul portuar pe tot parcursul anului au un număr de membri ai personalului administrativ cuprins între patru și opt persoane, iar companiile cele mai mici au un număr de membri ai personalului administrativ cuprins între o persoană și patru persoane. Din acest motiv, fiecare angajat are o importanță crucială pentru operațiuni.
                  
               
                     (28)
                  
                  
                     Adoptarea unor noi moduri de operare, impusă de pandemia de COVID-19, a generat un volum semnificativ de muncă suplimentară, întrucât operatorii trebuie să primească orientări cu privire la acțiunile care trebuie întreprinse atunci când se suspectează sau se raportează cazuri de COVID-19 pe nave. Situațiile în care membrii personalului dintr-un port au fost expuși la virus și au fost plasați în carantină au creat, de asemenea, probleme pentru operațiunile companiilor, deoarece anumite atribuții impun prezența la locul de muncă.
                  
               
                     (29)
                  
                  
                     Autoritățile finlandeze estimează că situația cauzată de pandemia de COVID-19 ar trebui să se normalizeze în următoarele patru luni, ceea ce reprezintă o perioadă relativ scurtă. Introducerea vaccinării a progresat bine și, pe baza estimărilor Institutului finlandez pentru sănătate și bunăstare, până la sfârșitul lunii octombrie 2021, o mare parte a populației va fi complet vaccinată. Din aceste motive, autoritățile din Finlanda consideră că o prelungire de patru luni este justificată și că o prelungire mai lungă nu este necesară. În plus, această perioadă suplimentară ar oferi timp pentru ca anumite operațiuni să se redreseze și, astfel, ar sprijini revenirea la situația normală de dinaintea pandemiei.
                  
               
                     (30)
                  
                  
                     Finlanda solicită doar o prelungire a perioadelor cuprinse între 1 septembrie 2020 și 30 iunie 2021 și a termenelor aplicabile, și nu a perioadelor de 10 luni prevăzute la articolul 16 alineatul (2) și la articolul 17 alineatele (1) și (2) din Regulamentul (UE) 2021/267. În plus, potrivit Finlandei, exercițiile de securitate pot fi efectuate în continuare, deși într-o măsură mai restrânsă sau online. Prin urmare, prelungirile cerute nu ar trebui să genereze riscuri disproporționate în ceea ce privește securitatea.
                  
               
                     (31)
                  
                  
                     Prin urmare, Finlanda ar trebui să fie autorizată să aplice o prelungire a perioadelor cuprinse între 1 septembrie 2020 și 30 iunie 2021 specificate la articolul 2 alineatul (1), în sensul prezentei dispoziții și al articolului 2 alineatul (3), la articolul 2 alineatul (5), la articolul 16 alineatele (1) și (2) și la articolul 17 alineatele (1) și (2) din Regulamentul (UE) 2021/267, precum și o prelungire cu patru luni a termenului de 30 septembrie 2021 specificat la articolul 16 alineatele (1) și (2) și la articolul 17 alineatele (1) și (2) din regulamentul respectiv.
                  
               
                     (32)
                  
                  
                     În ceea ce privește articolul 9 alineatele (1) și (2), articolul 10 alineatele (1) și (2), articolul 11 alineatele (1) și (2), precum și articolul 12 alineatele (1) și (2) din Regulamentul (UE) 2021/267, autoritățile din Finlanda au explicat că, deși Finlanda are doar foarte puțin trafic feroviar internațional direct în interiorul UE (între Tornio/Finlanda și Haparanda/Suedia), traficul feroviar de marfă între Finlanda și Rusia și înspre și dinspre China este foarte important și că traficul feroviar și-a demonstrat reziliența în timpul pandemiei de COVID-19. Potrivit autorităților finlandeze, în timpul pandemiei s-a înregistrat chiar o creștere a volumului transportului feroviar internațional de marfă. Prin urmare, prelungirea autorizațiilor de trafic feroviar este considerată necesară de către autoritățile finlandeze.
                  
               
                     (33)
                  
                  
                     Conform informațiilor furnizate de Finlanda, autoritățile finlandeze consideră că este necesar să asigure prelungirea autorizațiilor de siguranță, întrucât numărul acestor autorizații este cel mai mare și întrucât sunt necesare, de asemenea, controale periodice.
                  
               
                     (34)
                  
                  
                     De asemenea, autoritățile finlandeze au informat Comisia că o anumită companie feroviară a adoptat un model de operațiuni care permite organizarea de demonstrații ale competenței în calendarul planificat și în circumstanțe excepționale. Acest stat membru a clarificat, de asemenea, faptul că se așteaptă ca foarte puține certificate, licențe și autorizații să fie reînnoite sau aplicate în perioada 1 iulie 2021-31 octombrie 2021.
                  
               
                     (35)
                  
                  
                     În pofida mai multor solicitări de informații specifice și de clarificări suplimentare legate de necesitatea unor prelungiri de patru luni ale perioadelor cuprinse între 1 septembrie 2020 și 30 iunie 2021, specificate la articolul 9 alineatele (1) și (2), articolul 10 alineatele (1) și (2), articolul 11 alineatele (1) și (2) și la articolul 12 alineatele (1) și (2) din Regulamentul (UE) 2021/267, Comisia nu a primit informațiile necesare pentru a evalua cererea motivată transmisă de autoritățile finlandeze, în conformitate cu articolul 9 alineatul (4), articolul 10 alineatul (4), articolul 11 alineatul (4) și articolul 12 alineatul (5) din regulamentul respectiv.
                  
               
                     (36)
                  
                  
                     Comisia consideră că Finlanda nu a furnizat informații specifice cu privire la motivele pentru care există riscul ca reînnoirea certificatelor unice de siguranță menționate la articolul 9 alineatele (1) și (2), reînnoirea certificatelor de siguranță sau a autorizațiilor de siguranță menționate la articolul 10 alineatele (1) și (2), reînnoirea licențelor sau finalizarea verificărilor periodice menționate la articolul 11 alineatele (1) și (2), efectuarea revizuirilor la intervale periodice încetarea suspendării licențelor sau eliberarea de noi licențe în cazurile în care licențele au fost revocate anterior, astfel cum se menționează la articolul 12 alineatele (1) și (2) din Regulamentul (UE) 2021/267, să rămână imposibil de realizat ulterior datei de 30 iunie 2021, ca urmare a măsurilor pe care Finlanda le-a luat pentru a preveni sau a limita răspândirea COVID-19. De asemenea, acest stat membru nu a furnizat informații cu privire la motivele pentru care prelungirile cerute nu generează riscuri disproporționate în ceea ce privește siguranța și securitatea transportului feroviar.
                  
               
                     (37)
                  
                  
                     Deși Finlanda a transmis anumite informații în ceea ce privește măsurile adoptate pentru a limita răspândirea pandemiei, care ar putea afecta întregul sector al transporturilor, acest stat membru nu a furnizat informații cu privire la modul în care aceste măsuri au afectat în mod specific reînnoirea licențelor și a autorizațiilor sau finalizarea activităților menționate la articolul 9 alineatele (1) și (2), articolul 10 alineatele (1) și (2), articolul 11 alineatele (1) și (2) și articolul 12 alineatele (1) și (2) din Regulamentul (UE) 2021/267. În special, nu au fost furnizate informații specifice cu privire la măsurile care afectează reînnoirea permiselor mecanicilor de locomotivă sau cu privire la dispozițiile privind siguranța feroviară. În plus, Comisia nu a primit nicio informație specifică cu privire la necesitatea de a prelungi perioada menționată la articolul 12 din Regulamentul (UE) 2021/267.
                  
               
                     (38)
                  
                  
                     Comisia nu este în măsură să constate că cerințele prevăzute în aceste dispoziții sunt îndeplinite sau că prelungirile cerute nu generează riscuri disproporționate în ceea ce privește siguranța și securitatea transportului feroviar. Prin urmare, Finlanda nu ar trebui să fie autorizată să aplice o prelungire a perioadelor cuprinse între 1 septembrie 2020 și 30 iunie 2021 specificate la articolul 9 alineatele (1) și (2), la articolul 10 alineatele (1) și (2), la articolul 11 alineatele (1) și (2), precum și la articolul 12 alineatele (1) și (2) din Regulamentul (UE) 2021/267.
                  
               
                     (39)
                  
                  
                     Finlanda a fost de acord ca prezenta decizie să fie adoptată și notificată în limba engleză,
                  
               ADOPTĂ PREZENTA DECIZIE:
         
            Articolul 1
            Finlanda este autorizată să aplice următoarele prelungiri:
            
                        (a)
                     
                     
                        o prelungire cu patru luni a perioadei cuprinse între 1 septembrie 2020 și 30 iunie 2021, specificată la articolul 2 alineatul (1) din Regulamentul (UE) 2021/267, în sensul articolului 2 alineatele (1) și (3) din regulamentul respectiv;
                     
                  
                        (b)
                     
                     
                        o prelungire cu patru luni a perioadei cuprinse între 1 septembrie 2020 și 30 iunie 2021 specificată la articolul 2 alineatul (5), articolul 16 alineatele (1) și (2), precum și la articolul 17 alineatele (1) și (2) din regulamentul respectiv;
                     
                  
                        (c)
                     
                     
                        o prelungire până la 31 ianuarie 2022 a termenului de 30 septembrie 2021 specificat la articolul 16 alineatele (1) și (2) și la articolul 17 alineatele (1) și (2) din regulamentul respectiv.
                     
                  
         
            Articolul 2
            Finlanda nu este autorizată să aplice o prelungire cu patru luni a perioadei cuprinse între 1 septembrie 2020 și 30 iunie 2021 specificată la articolul 9 alineatele (1) și (2), articolul 10 alineatele (1) și (2), articolul 11 alineatele (1) și (2) și la articolul 12 alineatele (1) și (2) din Regulamentul (UE) 2021/267.
         
         
            Articolul 3
            Prezenta decizie se adresează Republicii Finlanda.
         
         
            Adoptată la Bruxelles, 8 iulie 2021.
            
               
                  Pentru Comisie
               
               Adina-Ioana VĂLEAN
               
                  Membru al Comisiei
               
            
         
         
            (1)  JO L 60, 22.2.2021, p. 1.
         
            (2)  Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului (JO L 226, 10.9.2003, p. 4).
         
            (3)  Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (JO L 138, 26.5.2016, p. 102).
         
            (4)  Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară) (JO L 164, 30.4.2004, p. 44).
         
            (5)  Regulamentul (CE) nr. 725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare (JO L 129, 29.4.2004, p. 6).